Diari Oficial de la Generalitat Valenciana


Sumari del DOGV 9609, del 02-06-2023 (2023/5517)

Anunci sobre aprovació de les bases específiques per la provisió en propietat de places de personal funcionari, enginyer o enginyera tècnics de medi ambient (subgrup A2), incloses en l'oferta pública d'ocupació pel torn de promoció interna (expedient 909668D - referència interna 004-0180/2021).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5517


Data del document
:   05-05-2023

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * concurs administratiu

Anunci sobre aprovació de les bases específiques per la provisió en propietat de places de personal funcionari, enginyer o enginyera tècnics de medi ambient (subgrup A2), incloses en l'oferta pública d'ocupació pel torn de promoció interna (expedient 909668D - referència interna 004-0180/2021). [2023/5517]  
Mitjançant Decret 1676, de 5 de maig de 2023, de la Regidoria Delegació de Personal, s'ha resolt el següent:  
  
«Primer  
Aprovar les següents bases específiques:  
  
Bases específiques que han de regir el procés de selecció per la provisió en propietat de places de personal funcionari, enginyer tècnic de medi ambient (subgrup A2) incloses en l'oferta pública d'ocupació pel torn de promoció interna (exp. 909668D - ref. int. exp. 004-0180/2021).  
  
1. Objecte de la convocatòria  
Aquests bases específiques tenen per objecte desenvolupar les previsions fetes en les bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, aprovades mitjançant Decret de data 10 de maig de 2005. Aquests bases van ser publicades en el Butlletí Oficial de la Província (BOP) de data 15 de juny de 2005, així com en el Diari Oficial de la Generalitat Valenciana (DOGV) de data 22 de juny de 2005 (exp. 4-053/2005).  
  
Des de l'aprovació, aquests bases han estat modificades per tal d'ajustar-les a les normes legals posteriors i a la casuística i pràctica administrativa adequada en les següents ocasions:  
  
Data Decret de modificació Expedient Publicació BOPV Publicació DOGV  
25 de juny de 7678 8-784/2007 11 juliol 2007 8 agost 2007  
10 de maig de 2134 2-755/2010 27 maig 2010 26 maig 2010  
31 d'octubre de 5221 3-273/2011 15 novembre 2011 8 novembre 2011  
27 de gener de 3976 1-465/2011 27 febrer 2012 24 febrer 2012  
6 de març de 9757 1-349/2018 5 abril 2018 9 abril 2018  
  
  
Principalment, l'objecte d'aquests bases específiques és regular el procés selectiu per a la provisió en propietat de les places de funcionari, enginyer tècnic de medi ambient, subgrup A2, incloses en l'oferta d'ocupació pública d'aquest Ajuntament.  
Les característiques de les places incloses en l'POY 3763, són les següents:  
  
Denominació: enginyer tècnic de medi ambient.  
Naturalesa: personal funcionari.  
Grup: equiparat al subgrup A2 (art. 76 TRLEBEP).  
Escala: administració especial.  
Subescala: tècnica.  
Classe: mitjana.  
Categoria: ---.  
Nombre de vacants: una (1 en LSY 2773; BOP 31.05.2022).  
Torn de selecció: torn de promoció interna.  
Procediment de selecció: concurs oposició.  
  
En el supòsit de no cobrir la plaça vacant mitjançant el torn de promoció interna, quedarà anul·lada automàticament aquesta convocatòria i es procedirà immediatament a cobrir-la mitjançant el torn lliure. Donat aquest cas, l'Ajuntament aprovarà les corresponents bases que regulen el procés selectiu i tindrà en compte els criteris generals aprovats mitjançant la negociació prèvia que s'ha dut a terme amb els representants sindicals. D'igual forma procedirà l'Ajuntament en cas que es produïsquen noves vacants fins la finalització del procés selectiu per increment de places vacants de les mateixes característiques.  
  
Correspon fer declaració respecte del que preveu el Pla d'igualtat entre homes i dones dels empleats al servei d'aquest ajuntament amb relació al sexe infrarepresentat en el total del personal adscrit a aquest tipus de places en aquest ajuntament a favor del sexe femení, ja que és eixe el sexe infrarepresentat en el total del personal tècnic de la Secció D2, Tècnica, d'Arquitectura i Enginyeria en aquest ajuntament.  
  
Conseqüentment amb això, en cas d'empat en la puntuació final dels aspirants, tindrà preferència la persona del sexe femení. La resta de criteris de desempat establerts en les bases generals seran supletoris d'aquest anteriorment indicat.  
Si fa el cas, es constituirà una borsa de treball en base a les normes i criteris establerts en les bases generals de funcionament i constitució de les borses de treball vigents en el moment de finalització d'aquest procés de selecció.  
  
2. Legislació aplicable  
En tot el que no preveuen aquests bases, s'aplicaran les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions mencionades en les bases generals i altres normes que hi siguen aplicables.  
  
3. Requisits dels aspirants  
Els aspirants han de tenir els següents requisits:  
- Estar en possessió del títol universitari de graduat en ciències ambientals o altra titulació equivalent, o en condicions d'obtindre'ls en la data en què acabe el termini de presentació d'instàncies.  
En tot cas, l'equivalència haurà de ser aportada per les persones aspirants per mitjà de certificat expedit a aquest efecte per l'Administració competent en cada cas.  
- Estar ocupant plaça en propietat com a funcionari de carrera a l'Ajuntament de Tavernes de la Valldigna i estar enquadrat en el grup professional B, o be enquadrat en el grup professional C, subgrup C1, en tots dos casos, amb una antiguitat mínima de dos anys com a funcionari de carrera en el grup, subgrup, escala o categoria indicats, en situació de servei actiu o assimilat.  
- Tindre complits setze anys i no superar l'edat màxima de jubilació forçosa.  
- Tenir la nacionalitat espanyola, sense perjudici de l'article 57 del text refós de la Llei de l'Estatut Bàsic de l'Empleat Públic (TRLEBEP).  
  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques, ni estar complint la sanció ferma d'ocupació i sou del seu lloc de treball com a empleat públic.  
  
4. Pagament dels drets d'examen  
Qui vulga participar en les proves d'accés ha de sol·licitar-ho mitjançant la instància corresponent, amb el pagament dels drets de participació en el procés selectiu, tot això de conformitat amb l'ordenança fiscal reguladora de la taxa per a la realització de proves selectives d'accés a la funció pública, sense que calga incorporar-hi el justificant de pagament, la qual cosa comprovaran d'ofici els serveis municipals.  
El pagament de la taxa de participació en les proves selectives s'ha de fer dins del termini de presentació de sol·licituds. L'aspirant que no pague les taxes, o les pague fora d'eixe termini, serà declarat exclòs de participar en el procés selectiu en les llistes d'aspirants admesos, per entendre que desisteix tàcitament de participar en el procés de selecció.  
  
  
5. Proves selectives  
El procés selectiu constarà de dues fases: oposició i concurs.  
La fase d'oposició serà prèvia a la valoració de la fase de concurs.  
  
A) Oposició.  
Els exercicis de la fase d'oposició són els següents:  
  
Primer exercici: (pràctic). De caràcter obligatori i eliminatori.  
La puntuació màxima a obtenir en aquest exercici serà de 45 punts, i serà necessari per a superar-lo una puntuació igual o superior a 22,50 punts.  
Consistirà a resoldre per escrit o mitjançant treballs pràctics dos supòsits pràctics a triar entre tres supòsits que plantejarà el tribunal immediatament abans del començament de la prova, amb un nivell de dificultat adequat al nivell de les places convocades i relacionat amb les tasques pròpies de la plaça que es convoca i el temari de la convocatòria (tot això mitjançant la utilització d'eines, màquines i ferramentes o també programes d'ofimàtica o gestió documental o d'expedients, segons les característiques del tipus de prova a realitzar). Els supòsits plantejats versaran sobre les tasques pròpies de les places convocades i la matèria dels temes enumerats en el temari d'aquesta convocatòria.  
  
Per a resoldre els supòsits plantejats s'utilitzarà l'ordinador personal de cada aspirant, amb els programes d'ofimàtica, gestió documental o gestió d'expedients que siguen necessaris. En eixe cas, no es valorarà cap exercici si no està resolt en suport informàtic.  
Igualment, en vista de les característiques de l'exercici proposat, els aspirants podran servir-se en aquesta prova dels textos legals, comentaris doctrinals, llibres de consulta, bases de dades legislatives o de jurisprudència o qualsevol altres publicacions en paper o format digital que puguen utilitzar normalment en l'exercici del seu treball.  
  
Segon exercici. (valencià) De caràcter obligatori i no eliminatori.  
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquesta prova serà escrita i consistirà en la redacció d'un text proposat pel tribunal qualificador que tindrà relació amb les tasques pròpies de la plaça convocada.  
Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 11,250)  
Descomptaran 0,375 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
Descomptaran 0,495 punts: faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 3,750)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,03 punts per cada paraula que supere el màxim establert.  
  
Aquest exercici es qualificarà de 0 a 15 punts.  
  
B) Concurs:  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits dels aspirants s'han d'enumerar juntament amb la sol·licitud de participació en les proves selectives, i han d'estar referits únicament als mèrits que els aspirants tenen fins a la data de finalització del termini de presentació de sol·licitud de participació en les proves selectives.  
Amb independència del que disposen les bases generals que hi siguen aplicables, per no contradir el que determinen aquestes bases específiques, els documents acreditatius dels mèrits de la fase d'oposició els presentaran únicament els aspirants que han superat la fase d'oposició.  
A aquest efecte, una vegada finalitzat l'últim exercici eliminatori de la fase d'oposició, juntament amb la publicació de l'anunci de les puntuacions corresponents, als aspirants que continuen en el procediment selectiu per haver superat els exercicis eliminatoris se'ls donarà un termini de 5 dies per a aportar els originals o la còpia compulsada dels mèrits enumerats juntament amb la sol·licitud de participació en les proves selectives. En les dependències del Registre d'aquest ajuntament es farà l'arreplega, registre, comprovació i compulsa dels mèrits declarats en el moment de presentació de la sol·licitud d'admissió en el procés i participació en les proves selectives.  
  
Sols es valoraran en la fase de concurs els mèrits degudament acreditats que es corresponguen amb els mèrits enumerats juntament amb la sol·licitud abans esmentada, que es presenten dins del termini de 5 dies abans esmentat, tot això sense perjudici de l'esmena o aclariment d'algun mèrit que siga requerida pel tribunal.  
Els mèrits que es valoren en la fase de concurs són els següents:  
a) Antiguitat: Temps de prestació de serveis professionals com a funcionari o contractat laboral en qualsevol administració pública en qualsevol categoria.  
b) Experiència en la categoria de la plaça que es convoca: temps de prestació de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
c) Experiència en llocs superiors als de la categoria de la plaça que es convoca: temps de prestació de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
d) Participació en altres proves selectives a places a les que es promociona: per la superació de tot o part de processos selectius anteriors, siga en propietat o per a formació d'una borsa de treball de places de la mateixa categoria i naturalesa a la convocada.  
e) Titulacions complementàries: es valorarà estar en possessió de les titulacions que s'indiquen seguidament que siguen diferents a les que es presenta com a requisit d'accés. Sols es valorarà la titulació superior acreditada.  
f) Coneixements de valencià: únicament seran avaluables els certificats expedits per la Junta Qualificadora de Coneixements de Valencià, Escola Oficial d'Idiomes, universitats o altres organismes oficials amb la deguda acreditació de l'equivalència.  
g) Altres mèrits: es valorarà de forma separada aquest apartat atenent als següents criteris:  
1. Treballs per compte propi o aliè com a enginyer de medi ambient o altre perfil ocupacional similar.  
2. Coneixement de llengües comunitàries.  
3. Diversitat funcional.  
h) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça convocada, i estiga reflectida de manera expressa la seua duració en hores lectives. Igualment, en compliment del Pla d'igualtat es valorarà la formació en matèria de gènere i igualtat.  
  
Mèrits a valorar Puntuació màxima Valoració  
a) Antiguitat 5 punts 0,025 punts per cada mes de serveis com a funcionari o contractat laboral en qualsevol administració pública en qualsevol categoria  
b) Experiència en la categoria de la plaça convocada 8,75 punts 0,25 punts per cada mes de serveis en places de la mateixa categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
c) Experiència en llocs superiors 3,75 punts 0,10 punts per cada mes de serveis en places de superior categoria a la de la plaça que es convoca, siga com a interí, comissió de serveis, millora d'ocupació o qualsevol altra forma de provisió.  
d) Participació en altres proves selectives a places a les que es promociona 5 punts Per haver superat en altra ocasió tot el procés selectiu en propietat: 5,00 punts  
Per haver superat el 1r exercici d'un procés selectiu en propietat o tot el procés selectiu per la formació d'una borsa de treball: 2,5 punt  
e) Titulacions diferents a les que es presenta com a requisit d'accés 5 punts Diplomatura: 4,375 punts  
Grau universitari, llicenciat, màster universitari, doctorat: 5,00 punts  
Sols es valorarà la titulació superior acreditada.  
f) Valencià 5 punts Oral / Nivell A2 del MCER: 1,25 punts  
Elemental / Nivell B1 del MCER: 2,50 punts  
- -- / Nivell B2 del MCER: 3,125 punts  
Mitjà / Nivell C1 del MCER: 3,75 punts  
Llenguatge administratiu / sense equivalència del MCER: 4,375 punts  
Superior / Nivell C2 del MCER: 5,00 punts  
Es comptarà el certificat superior acreditat.  
g) Altres mèrits 2,5 punts 1. Treball per compte propi o aliè com enginyer de medi ambient o altre perfil ocupacional similar.  
Per cada mes complet de treball 0,02 punts fins un màxim de 0,60 punts.  
2 Coneixement de llengües reconegudes a nivell comunitari (màxim 1,50 punts):  
Es valoraran cada nivell del marc europeu segons la següent taula d'equivalències:  
Nivell Bàsic = Nivell A2 del MCER 0,50 punts  
Nivell Intermedi = Nivell B1 del MCER 0.75 punts  
Nivell Avançat = Nivell B2 del MCER 1,00 punts  
Nivell C1 = Nivell C1 del MCER 1,25 punts  
Nivell C2 = Nivell C2 del MCER 1,50 punts  
Es comptarà el certificat superior de cada llengua acreditada.  
3. Diversitat funcional (màxim 0,60 punts):  
Diversitat superior al 33 % 0,30 punts.  
Diversitat superior al 66 % 0,60 punts.  
  
h) Cursos 5 punts 0,0625 punts per hora de curs o acció formativa.  
Puntuació màxima 40 PUNTS 40 % DEL TOTAL POSSIBLE (60 OPOSICIO - 40 CONCURS)  
  
  
  
Acreditacions: per a valorar els mèrits referits han d'acreditar-se en la forma que a continuació es detalla:  
Els apartats a, b i c, s'acreditarà mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
  
d) Participació en altres proves selectives a places a les que es promociona: mitjançant certificat expedit per l'òrgan competent de l'administració en el que es facen constar el detall de l'apartat de les bases que regulen els exercicis de la convocatòria, i si fa el cas, el concurs de mèrits, proves selectives realitzades per l'aspirant i puntuació en cada exercici realitzat, així com la naturalesa de les proves selectives per tal d'acreditar si es tracta de proves selectives per a la provisió en propietat o contractació laboral indefinida, o si pel contrari es tracta de proves selectives per tal de formar borses de treball.  
e) Titulacions: mitjançant l'aportació d'original o còpia degudament compulsada o electrònica autèntica del títol expedit per l'organisme públic competent.  
f) Coneixements de valencià: mitjançant l'aportació de l'original o còpia degudament compulsada o electrònica autèntica del títol expedit per la Junta Qualificadora de Coneixements de Valencià o altres organismes oficials, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
g) Altres mèrits:  
1. Treball per compte propi o aliè com a enginyer de medi ambient o altre perfil ocupacional similar: Còpia del contracte de treball o altre document acreditatiu, tots dos acompanyats del document de temps i períodes de cotitzacions a la seguretat social en els grups de cotització 01 o 02.  
2. Coneixement de llengües comunitàries: Els idiomes comunitaris s'acreditaran mitjançant l'aportació de l'original o còpia degudament compulsada o electrònica autèntica del títol expedit per la Escola Oficial d'Idiomes, universitats o altres organismes oficials, si és el cas, original o còpia compulsada del títol equivalent, sempre que l'aspirant acredite l'equivalència per organisme competent.  
3. Diversitat funcional: certificat emés per l'organisme competent en què s'acredite el grau de diversitat funcional.  
h) Cursos: la realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei orgànica 8/1985, de 13 de juliol, Reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat, o estiguen inclosos dins del marc dels plans de formació contínua de les administracions públiques. No es podran valorar ni es tindran en compte els cursos que no expressen la duració en hores lectives.  
  
  
6. Programa de temes  
  
Matèries comunes  
Tema 1. La Constitució Espanyola de 1978. Principis generals. Drets i deures fonamentals dels espanyols. La seua protecció. El recurs d'empara. El Defensor del Poble. La Corona en la Constitució Espanyola. Les Corts Generals. El Tribunal Constitucional.  
Tema 2. El Govern i l'Administració, Relacions entre el Govern i les Corts Generals. El poder judicial. Regulació constitucional de la justícia. El Consell General del Poder Judicial.  
Tema 3. Organització territorial de l'Estat. Els Estatuts d'Autonomia. El seu significat. Especial referència a l'Estatut d'Autonomia de la Comunitat Valenciana: Principis generals i la seua organització.  
Tema 4. Fonts del dret públic. La Llei: concepte, caràcters, classes. Normes del Govern amb força de Llei. El Reglament: les seues classes. Altres fonts del dret administratiu. Els tractats internacionals.  
  
Tema 5. Principis generals del procediment administratiu electrònic. Normes reguladores. Identificació i firma electròniques. Conceptes bàsics de Seguretat i Interoperabilitat d'acord amb els Esquemes Nacionals de Seguretat i Interoperabilitat. Fases del procediment administratiu. Terminació del procediment: el règim del silenci administratiu. El desistiment, la renúncia, la caducitat. L'execució forçosa dels actes administratius.  
Tema 6. Els recursos administratius. Classes: recurs d'alçada, recurs de reposició i recurs de revisió. El recurs contenciós administratiu.  
  
Tema 7. Règim local espanyol. Principis constitucionals. La Província en el règim local. Organització provincial. Competències.  
Tema 8. El Municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències. Municipis de gran població.  
Tema 9. Personal al servei de l'Administració Local. La funció pública local i la seua organització. Drets i deures dels empleats públics locals. Carrera administrativa i retribucions. Incompatibilitats. Règim disciplinari.  
Tema 10. Els contractes en les administracions locals: principis generals i especialitats en relació amb el règim general de la contractació de les administracions públiques. Les atribucions dels òrgans de les Corporacions Locals en matèria de contractació. Extinció dels contractes, garanties i responsabilitat.  
Tema 11. Les formes d'activitat de les Entitats Locals. La intervenció administrativa en l'activitat privada. El servei públic en l'esfera local. Les subvencions.  
Tema 12. Els Pressupostos Locals: concepte, principis i estructura.  
  
  
Matèries específiques  
Tema 13. Distribució de competències en matèria de medi ambient a Espanya: administració central, autonòmica i local. Les competències de les entitats locals en matèria de medi ambient.  
Tema 14. Ecologia. Concepte d'ecosistema. La ciutat com a ecosistema. Model urbà sostenible. Urbanisme ecosistèmic.  
Tema 15. La Llei 42/2007 de Patrimoni Natural i de la Biodiversitat. Objecte, principis i definicions. Deures dels poders públics. Prevenció i control de les espècies exòtiques invasores. El Pla de control i eliminació d'espècies vegetals invasores de sistemes dunars: definicions, factors i característiques de l'entorn que afavoreixen el procés d'invasió, impactes derivats de la invasió.  
Tema 16. La Llei 42/2007 de Patrimoni Natural i de la Biodiversitat. Conservació in situ de la biodiversitat autòctona silvestre i Catàleg Espanyol d'Espècies Amenaçades: normativa, contingut, característiques, funcionament i categories.  
Tema 17. Normativa autonòmica per al control d'espècies exòtiques invasores a la Comunitat Valenciana. Catàleg Valencià d'Espècies de Flora Amenaçada i Catàleg Valencià d'Espècies de Fauna Amenaçada. Normativa, seguiment i situació actual.  
Tema 18. La Xarxa Natura 2000. Normativa i contingut. Avaluació de l'estat de conservació dels hàbitats i espècies en la Xarxa Natura 2000. La Xarxa Natura 2000 a la província de València.  
Tema 19. Llei 11/1994, de 27 de desembre, d'espais naturals protegits de la Comunitat Valenciana. Principis generals. Règim general dels espais naturals protegits. Zones humides. Els plans d'ordenació dels recursos naturals i els plans rectors d'ús i gestió.  
  
Tema 20. Llei 11/1994, de 27 de desembre, d'espais naturals protegits de la Comunitat Valenciana. Els paratges naturals municipals. El cas de la província de València: el programa de la Diputació de València, PNM de la província de València i tipologia i característiques d'actuacions realitzades en el marc del programa de la Diputació de València.  
  
Tema 21. Federació Europarc. Visió i missió. Europarc-España. Programa Societat i Àrees Protegides 2020. Àrees protegides per al benestar humà.  
Tema 22. Custòdia del territori. Concepte. Instruments. Tipus de custòdia. Xarxes de custòdia. El FREC (Fòrum de Xarxes i Entitats de Custòdia del Territori). Oportunitats per a la custòdia del territori en els fons europeus 2014-2020 a Espanya i la Unió Europea.  
Tema 23. El Pla Forestal Espanyol. Vigència, principis inspiradors i objectius. Principals mesures proposades, objectius i eixos prioritaris d'actuació. Mesures necessàries en matèria d'incendis forestals. Cultura forestal i el valor social de les muntanyes i la els espais forestals. Accions institucionals.  
Tema 24. Llei 3/1993, de 9 de desembre, Forestal de la Comunitat Valenciana. Definició, principis generals, objectius, titularitat i classificació. El paper de les corporacions locals. Planificació i gestió forestal. El paper de la Diputació de València i els municipis en la gestió forestal sostenible.  
Tema 25. Pla d'activació socioeconòmica del sector forestal. Estructura. Vigència. Objecte, àmbits de millora, eixos fonamentals.  
Tema 26. Normes de seguretat en prevenció d'incendis forestals a observar en l'execució d'obres i treballs que es facen en terreny forestal o en els seus voltants. Els plans locals de prevenció d'incendis forestals i els plans d'actuació municipal davant incendis forestals.  
  
Tema 27. Infraestructura verda. Importància. Beneficis. Regulació i estratègia europea. Estratègia d'infraestructura verda i de la connectivitat i restauració ecològiques en la legislació espanyola. Relació entre Xarxa Natura 2000 i la infraestructura verda. Vies de finançament. Normativa a la Comunitat Valenciana sobre infraestructura verda. El verd urbà sostenible. Experiències a la província de València.  
  
Tema 28. Infraestructura verda. Horts urbans. Banc de Terres. El programa de Banc de Terres de la Diputació de València. El programa d'Horts Urbans de la Diputació de València. Possibilitat d'implantació en l'àmbit municipal.  
Tema 29. Camins naturals. Anàlisi de la normativa i legislació aplicable a Espanya a nivell comunitari, nacional i autonòmic. El Decret 179/2004, de 24 de setembre, del Consell de la Generalitat, de regulació del senderisme. Jardineria sostenible. Concepte, paràmetres, criteris, beneficis; avantatges en l'escenari del canvi climàtic.  
Tema 30. FEDER i altres fons europeus per a finançament de projectes relacionats amb l'economia baixa en carboni, canvi climàtic i altres projectes mediambientals aplicables a la Comunitat Valenciana.  
  
Tema 31. Canvi climàtic. Política Europea Marc sobre clima i energia per a 2030. El Pla Nacional d'Adaptació al Canvi Climàtic. Objectius. Característiques. Sectors i sistemes contemplats i línies d'actuació. Coordinació i gestió del Pla Nacional d'Adaptació al Canvi Climatic. Desenvolupament del pla. Participació. L'Oficina Espanyola de Canvi Climàtic. Creació, funcions i normativa d'aplicació.  
  
Tema 32. Canvi climàtic. Acords, tractats, convenis, organismes i institucions implicades en la lluita contra el canvi climàtic a nivell europeu, estatal i autonòmic.  
Tema 33. Canvi Climàtic. Estratègia Valenciana davant del Canvi Climàtic 2013-2020. Mesures d'adaptació en els sectors d'administracions públiques, mobilitat i transport, urbanisme i vivenda, turisme i residus. Guia local per a l'adaptació al canvi climàtic als municipis espanyols. Procés d'adaptació. Avaluació i selecció de mesures.  
  
Tema 34. El Pacte dels Alcaldes. Origen i trajectòria. Objectius i abast. Composició. Compromisos. La Comunitat del Pacte. El paper dels coordinadors del Pacte dels Alcaldes. Coordinadors del Pacte a la província de València. La Diputació de València com a coordinador territorial del Pacte dels Alcaldes. Programes i instruments propis de la Diputació de València. Evolució els últims anys. Pobresa energètica. L'autoconsum energètic: oportunitats i regulació.  
  
Tema 35. Els instruments paisatgístics: els estudis de paisatge, els estudis d'integració paisatgística i els programes de paisatge. Contingut i tràmits per a la seua elaboració i aprovació.  
Tema 36. Els estudis d'inundabilitat. Elaboració, tramitació i aprovació.  
Tema 37. Neteja urbana. Concepte. El mobiliari urbà. Tractaments de neteja: agranat manual, agranat de repàs, agranat mecànica i neteja mixta. Neteja de calçades i voreres. Vehicles, maquinària i equipaments. Buidatge de papereres i neteja de zones verdes.  
Tema 38. Serveis especials de neteja en entorn urbà. Retirada de pintades i cartells, neteja de solars en àrees degradades, neteja de caiguda de fulls i neteja d'excrements canins (pipican).  
Tema 39. Neteja de platges. Morfologia del sòl. Naturalesa del residu. Mobiliari urbà, vehicles i maquinària. Serveis especials de neteja en platges per a residus no urbans: algues, cadàvers marins. Organització de la neteja de platges, horaris i destinacions dels residus. Logística per a l'explotació del servei.  
Tema 40. El Pla Local de Gestió de Residus. Aprofitament integral dels residus sòlids urbans. Tendències, reducció, reutilització i reciclatge.  
Tema 41. La Llei de Prevenció i Control Integrat de la Contaminació i la Llei 6/2014, de 25 de juliol, de la Generalitat, de Prevenció, Qualitat i Control Ambiental d'Activitats a la Comunitat Valenciana. Disposicions generals, finalitats, àmbit i definicions.  
Tema 42. Llei 21/2013 d'avaluació ambiental estratègica. Avaluació d'impacte ambiental de projectes.  
Tema 43. La Directiva Marc de l'Aigua. Objecte. Definicions. Objectius mediambientals. Transposició al dret espanyol.  
Tema 44. Sostenibilitat. Estratègia de medi ambient urbà de la Xarxa de Xarxes de Desenvolupament Local Sostenible. Principis i objectius per a la sostenibilitat urbana i local. Directrius i  
mesures relacionades amb el model urbà i els instruments urbanístics. Directrius i mesures per a la mitigació i adaptació al canvi climàtic en les ciutats espanyoles. Directrius i mesures relacionades amb l'accessibilitat, la mobilitat i el transport sostenibles. Directrius i mesures en l'àmbit de les relacions entre el món rural i urbà.  
Tema 45. Sostenibilitat. La Xarxa de Xarxes de Desenvolupament Local Sostenible. La Xarxa de Municipis Valencians cap a la Sostenibilitat. Sistema municipal d'indicadors de sostenibilitat. Zones verdes. Mobilitat sostenible.  
Tema 46. Sostenibilitat. Reutilització d'aigües depurades. Normativa. Criteris tècnics. Oportunitats. Relació amb el manteniment de la biodiversitat.  
Tema 47. Sostenibilitat. Sistema municipal d'indicadors de sostenibilitat. Metabolisme urbà: aigua i residus. Metabolisme urbà: Energia. Contaminació atmosfèrica i acústica.  
Tema 48. Sostenibilitat. Aspectes generals i model de ciutat més sostenible. L'Agenda 2030. Els Objectius de Desenvolupament Sostenible (ODS). Origen, orientacions, concepte, reptes, informes d'avaluació. Objectius 6, 7, 11 i 12. Objectius 13, 14, 15 i 17.  
Tema 49. Llibre Verd de Sostenibilitat Urbana i Local en l'Era de la Informació: Àmbit biodiversitat. Directrius per al Llibre Verd de sostenibilitat urbana i local en relació amb la biodiversitat. Àmbit canvi climàtic. Directrius de la política de l'aigua urbana.  
Tema 50. Mobilitat sostenible. Mobilitat elèctrica. Classificació dels vehicles elèctrics. Infraestructures de recàrrega i tipus de recàrrega. Normativa i guies tècniques sobre dotació de punts de recàrrega. Mobilitat urbana sostenible. Els plans de mobilitat urbana sostenible (PMUS). Concepte, metodologia, continguts, guies de referència. Impuls de la mobilitat amb bicicleta. El canvi modal cap a la bicicleta, característiques i documents de referència.  
Tema 51. Educació per a la sostenibilitat i el medi ambient. Necessitat, potencial, abast, característiques, metodologia, reptes. El paper de la Diputació de València i dels municipis. Informació i participació pública en matèria mediambiental i de sostenibilitat. El Conveni Aarhus. Objectiu, definicions, disposicions generals i la seua transposició al dret espanyol.  
Tema 52. Auditories ambientals. Agenda local 21: contingut i procés d'elaboració. Preparació i gestió de projectes europeus. Especial atenció als projectes sobre medi ambient, canvi climàtic i sostenibilitat. Avaluació del marc jurídic i la política mediambiental en la UE: Sèptim Programa d'Acció en Matèria de medi ambient (VII PMA): Programa d'Acció.  
Tema 53. Llei de Transparència: Règim general i exercici del dret d'accés a la informació pública.  
Tema 54. Normativa sobre Protecció de Dades de Caràcter Personal. El Reglament Europeu i la legislació i normativa interna espanyola: Àmbit d'aplicació, conceptes, principis, drets dels afectats, mesures de seguretat i règim sancionador.  
Tema 55. La Legislació sobre Prevenció de Riscos Laborals: dret a la protecció enfront dels riscos laborals. Obligacions dels treballadors en matèria de prevenció de riscos. Delegats de Prevenció. Comitè de Seguretat i Salut. Condicions generals de seguretat en els treballs d'oficina, esforç físic, postural i visual.  
Tema 56. L'organització municipal de l'ajuntament de Tavernes de la Valldigna. L'organigrama dels seus òrgans unipersonals i col·legiats.  
Tema 57. El terme municipal de Tavernes de la Valldigna. Característiques físiques generals, límits, partides, camins, vies veïnals. Llista de carrers del nucli urbà de la ciutat i de la platja.  
Tema 58. Història del municipi de Tavernes de la Valldigna. Els centres escolars: ubicació. Principals equipaments i infraestructures municipals de caràcter dotacional. Indústria i Sector Terciari. El turisme a Tavernes de la Valldigna. Costums i tradicions. Festes a Tavernes.  
  
Tema 59. Ordenances i reglaments de l'Ajuntament de Tavernes de la Valldigna. Especial referencia als següents:  
Reglament orgànic municipal.  
Reglament d'actuació preferencial del valencià.  
Reglament de participació ciutadana.  
Ordenança municipal de transparència, accés a la informació pública i reutilització.  
Ordenança reguladora de l'administració electrònica.  
Reglament de funcionament de la Taula de Mobilitat, Espai públic i Trànsit  
Normativa reguladora del servei de recollida de residus en la xarxa global d'ecoparcs (Consorci de Residus)  
Ordenança de sanejament d'aigües residuals  
Ordenança municipal de netedat urbana i residus.  
Ordenança municipal per a l'estalvi d'aigua  
Ordenança reguladora del servei municipal d'abastiment domiciliari d'aigua potable.  
Ordenança municipal sobre antenes de telefonia, radio i televisió  
Ordenança municipal sobre prevenció de la contaminació acústica (protecció de sorolls i vibracions)  
Tema 60. Legislació per la igualtat efectiva de dones i homes i per a promoure la conciliació de la vida familiar i laboral de les persones treballadores. Pla d'igualtat per a empleades i empleats de l'Ajuntament.  
  
  
Segon  
Publicar aquests bases en el tauler electrònic d'edictes municipal, en el Butlletí Oficial de la Província de València, Diari Oficial de la Generalitat Valenciana i la pàgina web de l'Ajuntament de Tavernes de la Valldigna (www.tavernes.es).  
  
Tercer  
Igualment, significar que aquest acte, de conformitat amb l'article 52.2 de la Llei 7/1985, de 2 d'abril, Reguladora de les Bases del Règim Local, posa fi a la via administrativa.  
  
Contra aquest acte es poden interposar els següents recursos:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el supòsit que s'interpose el recurs de reposició, s'ha de fer davant de l'òrgan municipal que va dictar l'acte en el termini d'un mes comptador des de l'endemà del dia que va tenir lloc la notificació de l'acte. La interposició impedirà, fins a la resolució expressa o presumpta, la utilització de la via contenciosa administrativa, de conformitat amb la legislació de procediment administratiu. El recurs de reposició caldrà que es resolga i es notifique en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el supòsit que es decidisca interposar el recurs contenciós administratiu directament, es farà davant del Jutjat Contenciós Administratiu de València, en el terminis següents:  
- Dos mesos comptats des de l'endemà de la notificació de l'acte administratiu que s'impugna.  
- Dos mesos des del dia en què es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
  
Tot això sense perjudici que es pot exercitar qualsevol altra acció o recurs que s'estime convenient en defensa dels drets dels interessats.  
  
Signada electrònicament a Tavernes de la Valldigna en la data expressada per la regidora i pel secretari general de l'Ajuntament, les dades identificatives dels quals queden incorporades a aquesta resolució».  
La qual cosa es fa pública per a general coneixement.  
  
Tavernes de la Valldigna, 5 de maig de 2023.- El cap de l'activitat de Recursos Humans i Gestió de Personal: Valentín Vercher Manclús.